આના માટે ભારતીય ટીમના ઇતિહાસ પર આપણે નજર કરવી પડશે. આ ૧૯૬૦થી ૧૯૭૦ વચ્ચેનો સમય હતો, જ્યારે ભારત તરફથી એરાપલ્લી પ્રસન્ના, શ્રીનિવાસ વેંકટરાઘવન, ભગવત ચંદ્રશેખર અને બિશનસિંહ બેદી જેવા દિગ્ગજ સ્પિનર રમતા હતા. આ ચોકડી સામે દિગ્ગજ બેટ્સમેન પણ ક્રીઝ પર ડાન્સ કરતા નજરે પડતા હતા. આ ચારેય સ્પિનરે મળીને કુલ ૮૫૩ વિકેટ ઝડપી છે, જે એ સમયના હિસાબથી ઘણી વધારે છે, કારણ કે ત્યારે આટલી બધી મેચ રમાતી નહોતી. ઇતિહાસ ફરી એક વાર પુનરાવર્તન કરી રહ્યો છે. બસ, ફર્ક એટલો જ છે કે આ વખતે પુરુષ ક્રિકેટરમાં નહીં, પરંતુ મહિલા ક્રિકેટમાં આવું બની રહ્યું છે અને મામલો ટેસ્ટનો નહીં, પરંતુ વન ડેનો છે.